Document ID: 31981R0551

Komisijos reglamentas (EEB) Nr. 551/81
1981 m. vasario 25 d.
dėl prekių klasifikavimo bendrojo muitų tarifo 90.07 A pozicijoje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad vienodai būtų taikoma bendrojo muitų tarifo nomenklatūrą [1], su paskutiniais pakeitimais, padarytais Reglamentu (EEB) Nr. 280/77 [2], ypač į jo 3 straipsnį,
kadangi, siekiant užtikrinti vienodą bendrojo muitų tarifo nomenklatūros taikymą, reikia priimti nuostatą dėl klasifikavimo aparatų, skirtų perkelti magnetinėje juostelėje įrašytą informaciją į mikrofilmą, kurie susideda iš:
- juostelių magnetofono, skirto magnetinėms juostelėms leisti,
- apdorojimo bloko, paverčiančio juostelėje įrašytus duomenis į skaitomus ženklus, kurie skirti rodyti elektroniniame vamzdyje, ir kontroliuojančio tiems ženklams fotografuoti naudojamos kameros ir blykstės darbą. Jeigu pageidaujama, šią operacijos dalį gali atlikti ne aparato dalimi esantis apdorojimo blokas, o automatinio duomenų apdorojimo mechanizmo centrinis apdorojimo blokas,
- elektroninio vamzdžio, skirto ženklams rodyti,
- blykstės aparato,
- kameros, skirtos fotografuoti mikrofilmo ženklus,
- bloko, ryškinančio ir spausdinančio juostelę mikrokortų pavidalu;
kadangi bendrojo muitų tarifo, pridėto prie Tarybos reglamento (EEB) Nr. 950/68 [3] su paskutiniais pakeitimais, padarytais Reglamentu (EEB) Nr. 3324/80 [4], 84.53 pozicijoje klasifikuojami automatinio duomenų apdorojimo mechanizmai ir jų blokai bei kiti duomenims apdoroti skirti mechanizmai, 84.54 pozicijoje klasifikuojami kiti biuro mechanizmai, 90.07 pozicijoje klasifikuojami fotoaparatai, o 90.10 pozicijoje klasifikuojami fotolaboratorijose naudojami aparatai ir įranga, neklasifikuojama jokioje kitoje 90 skirsnio pozicijoje;
kadangi šios pozicijos tinka klasifikuoti minėtus aparatus, atliekančius šias tris funkcijas: duomenų apdorojimas, fotografavimas ir juostelės ryškinimas;
kadangi 84.53 pozicijoje neklasifikuojami konkrečią funkciją atliekantys aparatai, kuriuose yra arba kurie veikia kartu su automatinio duomenų apdorojimo mechanizmu; kadangi negalima laikyti, kad minėtuose aparatuose esantis apdorojimo blokas yra pagrindinė to aparato dalis, nes jo net negalima naudoti eksploatuojant aparatą, nes tam naudojamas automatinio duomenų apdorojimo mechanizmo centrinis apdorojimo blokas;
kadangi bet kuriuo atveju XVI skyriuje, kuriam priklauso 84.53 ir 84.54 pozicijos, neklasifikuojami 90 skirsnyje klasifikuojami dirbiniai;
kadangi 90.07 pozicijoje klasifikuojamos dokumentams kopijuoti skirtos kameros, įskaitant įrašančias į mikrofilmus ir tas, kuriose eksponavimas ir apdorojimas atliekamas automatiškai; kadangi duomenims kopijuoti ir įrašyti į mikrofilmą skirtos kameros taip pat turi būti klasifikuojamos 90.07 pozicijoje; kadangi minėtuose aparatuose yra kamera, kuri yra pagrindinis jų elementas;
kadangi todėl vadovaujantis nomenklatūros aiškinimo A 3 bendrosios taisyklės b punktu minėtus aparatus reikia klasifikuoti 90.07 pozicijoje, nes iš esmės jie yra fotoaparatai;
kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Aparatai, skirti perkelti magnetinėje juostelėje įrašytą informaciją į mikrofilmą, kurie susideda iš:
- juostelių magnetofono, skirto magnetinėms juostelėms leisti,
- apdorojimo bloko, paverčiančio juostelėje įrašytus duomenis skaitomais ženklais, skirtais rodyti elektroniniame vamzdyje, ir kontroliuojančio tiems ženklams fotografuoti naudojamos kameros ir blykstės darbą. Jeigu pageidaujama, šią operacijos dalį gali atlikti ne aparato dalimi esantis apdorojimo blokas, o automatinio duomenų apdorojimo mechanizmo centrinis apdorojimo blokas,
- elektroninio vamzdžio, skirto ženklams rodyti,
- blykstės aparato,
- kameros, skirtos fotografuoti mikrofilmo ženklus,
- bloko, ryškinančio ir spausdinančio juostelę mikrokortų pavidalu,
klasifikuojami šioje bendrojo muitų tarifo pozicijoje:
90.07 Fotoaparatai; fotoblykstės aparatai ir blyksnio lempos, išskyrus 85.20 pozicijoje klasifikuojamas iškrovos lempas:
A. Fotoaparatai
2 straipsnis
Šis reglamentas įsigalioja 21 dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. vasario 25 d.

Labels: 3
12
1